Գեորգի Շչեննիկով

Գեորգի Միխայլովիչ Շչեննիկով (ռուս.՝ Георгий Михайлович Щенников, ապրիլի 27, 1991(1991-04-27), Մոսկվա, ԽՍՀՄ), ռուս ֆուտբոլիստ, Մոսկվայի ԲԿՄԱ-ի և Ռուսաստանի հավաքականի պաշտպան։
Ռուսաստանի ֆուտբոլի առաջնության եռակի հաղթող, Ռուսաստանի գավաթի եռակի դափնեկիր, Ռուսաստանի սուպերգավաթի քառակի դափնեկիր։ 2014 թվականի աշխարհի առաջնության և 2016 թվականի Եվրոպայի առաջնության մասնակից։
Աշխարհի քառակի չեմպիոն և 1956 թվականի Օլիմպիական խաղերի արծաթե մեդալակիր (մարզական քայլք) Միխայիլ Շչեննիկովի որդին է։


== Կարիերա ==


=== Ակումբային ===
ԲԿՄԱ-ի սան է։ Առաջին մարզիչը եղել է Ն. Կոնովալովը։ ԲԿՄԱ ՊՖԱ ՄՊՄԴ-ի ավարտից հետո հրավիրվել է թիմի երկրորդ կազմ։ 2008 մրցաշրջանում բանակայինների երիտասարդական թիմում անցկացրել է 23 խաղ։
ԲԿՄԱ-ի հիմնական կազմում նորամուտը կատարել է 2008 թվականի օգոստոսի 6-ին Ռուսաստանի գավաթի 1/16 եզրափակչի՝ Վլադիմիրի «Տորպեդո» ակումբի դեմ խաղում։ Նույն թվականի հոկտեմբերի 24-ին կատարել է նորամուտը ՈՒԵՖԱ գավաթի խաղարկությունում՝ դուրս գալով փոխարինման Իսպանիայի «Դեպորտիվոյի» դեմ խաղի 86-րդ րոպեին։ 2009 թվականի փետրվարի 18-ին նույն մրցաշարում մասնակցել է «Աստոն Վիլլայի» դեմ ամբողջ խաղին։ 2009 թվականի մարտի 7-ին Շչեննիկովը ԲԿՄԱ-ի հետ միասին նվաճել է իր առաջին տիտղոսը՝ Ռուսաստանի Սուպերգավաթը։
2011 թվականի հունիսի 6-ին Շչեննիկովի մոտ վերսկսվել է նույն թվականի մայիսին ստացած ոտնաթաթի վնասվածքի սրացում, ինչի պատճառով նա թիմ է վերադարձել միայն հոկտեմբերի վերջին։
2014 թվականի մարտի 27-ին Ռուսաստանի գավաթի 1/4 եզրափակչի՝ «Թերեքի» դեմ խաղի 111-րդ րոպեին խփել է խաղի որոշիչ գնդակը, որը նրա համար դարձել է առաջինը ԲԿՄԱ-ի կազմում։ 2017/18 մրցաշրջանում խփել է իր առաջին գոլը Ռուսաստանի առաջնությունում և ՈՒԵՖԱ Չեմպիոնների լիգայում։


=== Հավաքականում ===
Մասնակցել է 2013 թվականի Եվրոպայի երիտասարդական առաջնությանը։
2012 թվականի օգոստոսի 15-ին կատարել է նորամուտը Ռուսաստանի ազգային հավաքականի կազմում (նոր գլխավոր մարզիչ Ֆաբիո Կապելլոյի գլխավորությամբ)՝ մասնակցելով Կոտ դ'Իվուարի հավաքականի դեմ խաղին։
2018 թվականի նոյեմբերի 18-ի հրավիրվել է հավաքական Ֆեոդոր Կուդրյաշովի վնասվածքի պատճառով։


==== Աշխարհի առաջնություն 2014 ====
2014 թվականի հունիսի 2-ին ընդգրկվել է Ռուսաստանի հավաքականի վերջնական հայտացուցակում՝ մասնակցելու Բրազիլիայում անցկացվող աշխարհի առաջնությանը։ Խաղադաշտ դուրս չի եկել։


==== Եվրոպայի առաջնություն 2016 ====
Ընդգրկվել է Ռուսաստանի հավաքականի հայտացուցակում՝ մասնակցելու 2016 թվականի Եվրոպայի առաջնությանը։ Հունիսի 11-ին խաղադաշտ է դուրս եկել թիմի մեկնակային կազմում՝ մասնակցելով Անգլիայի դեմ խաղին։ Խաղի 72-րդ րոպեին վիճելի դրվագում ստացել է դեղին քարտ և նշանակվել է տուգանային հարված, որից հետո անգլիացիները աչքի են ընկել գոլով։ Խաղի վերջին րոպեներին գոլային փոխանցում է կատարել Վասիլի Բերեզուցկիին։ Խաղն ավարտվել է 1:1 հաշվով։


== Անձնկական կյանք ==
2013 թվականի հունիսի 22-ին ամուսնացել է Դիանայի հետ։ 2014 թվականի հուլիսի 23-ին ծնվել է որդին՝ Դանիիլը, 2017 թվականի օգոստոսի 17-ին՝ դուստրը՝ Ուլյանան։ 2019 թվականի հունիսի 1-ին ծնվել է երկրորդ որդին՝ Տիմոֆեյը։


== Վիճակագրություն ==


=== Ակումբային ===
2019 թվականի դեկտեմբերի 13-ի դրությամբ


=== Հավաքականում ===
2016 թվականի հունիսի 15-ի դրությամբ
Ընդհանուր՝ 10 խաղ/ 0 գոլ, 4 հաղթանակ, 5 ոչ-ոքի, 1 պարտություն


== Ձեռքբերումներ ==


=== Թիմային ===
ԲԿՄԱ Ռուսաստանի առաջնության հաղթող(3) – 2012/2013, 2013/14, 2015/16
 Ռուսաստանի առաջնության արծաթե մեդալակիր (4) – 2010, 2014/15, 2016/17, 2017/18
 Ռուսաստանի առաջնության բրոնզե մեդալակիր (1)  – 2011/2012:
Ռուսաստանի գավաթի դափնեկիր (3) – 2008/09, 2010/11, 2012/13
Ռուսաստանի սուպերգավաթի դափնեկիր (4) – 2009, 2013, 2014, 2018


=== Անձնական ===
Ընդգրկվել է Ռուսաստանի առաջնության 33 լավագույն ֆուտբոլիստների ցանկում (3) – № 2 (2010), № 3 (2009, 2013/2014)
Ռուսաստանի լավագույն երիտասարդ ֆուտբոլիստ – 2009
«Առաջին հնգյակ» մրցանակի դափնեկիր - 2009


== Ծանոթագրություն ==


== Արտաքին հղումներ ==
Ֆուտբոլիստի էջը ԲԿՄԱ-ի պաշտոնական կայքում
Ֆուտբոլիստի էջը Soccer.ru կայքում
Ֆուտբոլիստի էջը Sportbox.ru կայքում